Jinqabdu 2 minn 3 immigranti li ħarbu miċ-ċentru ta' detenzjoni ta' Ħal Safi
Żewġ Sudaniżi ta' 16 u ta' 25 sena, li jgħixu fiċ-ċentru ta' detenzjoni ta' Ħal Safi ġew ikkundannati għal sitt xhur ħabs. Huma tressqu l-Qorti akkużati li ħarbu miċ-ċentru fejn kienu qed jgħixu. TVM jinsab infurmat li flimkien ma' dawn iż-żewġ Sudaniżi, ħarab immigrant ieħor li iżda għadu maħrub. Huma qattgħu partijiet mill-ilqugħ taċ-ċentru ta' detenzjoni u qabżu xibka oħra biex ħarbu. Iż-żewġ Sudaniżi nqabdu dalgħodu fiż-Żurrieq. Fil-Qorti huma ammettew l-akkużi kontrihom u kienu kkundannati għal sitt xhur ħabs. Sadattant, ilbieraħ waranofsinhar, miċ-ċentru tal-Marsa ħarbu żewġ immigranti oħra li kienu fi kwarantina. Żewġ immigranti li kienu fi kwarantina jaħarbu miċ-ċentru tal-Marsa